Алена Уладзіміраўна Калядзіна

Алена Уладзіміраўна Калядзіна (; , Чарапавец, Валагодская вобласць) — руская журналістка і пісьменніца.

 Біяграфія 
Нарадзілася 24 чэрвеня 1960 года ў Чарапаўцы Валагодскай вобласці ў сям’і рабочых-металургаў. Прадзед быў рэпрэсаваны і расстраляны ў Ленінградзе.

У 1983 годзе скончыла Ленінградскі інстытут інжынераў чыгуначнага транспарта. З 1995 па 2001 гады супрацоўнічала з часопісам «Cosmopolitan», на працягу 10 гадоў з’яўлялася уласным карэспандэнтам, а затым рэдактарам аддзела лістоў газеты «Комсомольская правда». Працуе калумністам у газеце «Метро». У чэрвені 2017 года звольнена з газеты «Голос Череповца» пасля лекцыі па літаратуры ў штабе Аляксея Навальнага.

Пражывае ў Падмаскоўі.

 Творчасць 
Паводле слоў Калядзінай, яна напісала 11 кнігСекс как движущая сила «Русского Букера».

У 2010 за раман «Кветкавы крыж», які першапачаткова называўся «Весёлая ахінея» і ўпершыню апублікаваны ў правінцыйным часопісе «Вологодская литература», А. Калядзіна атрымала прэмію «Рускі Букер».

Як заявіў старшыня журы Руслан Кірэеў, выбар лаўрэата быў самай складанай задачай: «Кожны з іх мог стаць пераможцам — вельмі моцны шорт-ліст быў». Аднак з моманту абвяшчэння шорт-ліста «Кветкавы крыж» і асабіста Калядзіна становяцца аб’ектам крытыкі і высмейвання. Адзначаецца слабое валоданне аўтарам лексікай адпаведнага перыяду (XVII стагоддзе), выкарыстанне псеўдастаражытных слоў, слоў, якія абазначаюць паняцці, якія з’явіліся значна пазней азначанага часу, лубачных выразаў, стылістычная непісьменнасць, няведанне побыту, ненатуральнасць сцэн, пошласць, благі густ«Русский Букер» получила «галиматья о золотых лядвиях»; легендарным становіцца слова з лексікону кнігі «афедрон», якое азначае, па версіі Калядзінай, заднюю частку цела, — як нефармальныя назва кнігі Калядзінай, які ўдакладняе эпітэт самога аўтара, як характарыстыка прэміі «Рускі Букер», усяго сучаснага расійскага літаратурнага працэса (выраз — «поўны афедрон»)«Абзац» афедрону. Премия «Абзац» наградила лауреата «Русского Букера» Елену Колядину. Галоўны рэдактар часопіса «Вологодская литература», які высунуў раман на прэмію «Рускі Букер», пасля абвяшчэння Калядзінай лаўрэатам заявіў: «Алену лічылі „цёмным конікам“, а яна стала „траянскім канём“». Сама Калядзіна характарызуе сваё сачыненне як «вясёлую татэмскую ахінею пра вогненную ялду і залатыя галёнкі».

Пасля траплення ў шорт-ліст «Букера» раман Калядзінай быў выдадзены выдавецтвам «АСТ», а праз паўгода пасля ўзнагароджання Калядзіна c «Кветкавым крыжам» атрымама антыпрэмію за горшую кнігу года «Поўны абзац-2010».

 Бібліяграфія 
 Цветочный крест: роман-небылица / Елена Колядина. — М., АСТ: Астрель, 2011. — 380, [4] с. ISBN 978-5-17-071532-9 ISBN 978-5-271-32630-1
 Потешная ракета: роман / Елена Колядина. — М., АСТ: Астрель, 2011. — 250, [6]с. ISBN 978-5-17-075121-1 ISBN 978-5-271-36739-7

 Узнагароды 
 прэмія «Рускі Букер» (2010) за раман «Кветкавы крыж».

Катэгорыя:Пісьменнікі Расіі XXI стагоддзя
Катэгорыя:Рускамоўныя пісьменнікі XXI стагоддзя
Катэгорыя:Журналісты Расіі
Катэгорыя:Члены Саюза журналістаў Расіі